**Увод  
Kратко опсание на тема и областта на проекта**

В днешно време много фирми искат да продават продуктите си и онлайн, защото все повече хора пазаруват по интернет. Това помага на бизнеса да има повече клиенти и да бъде по-достъпен. За да се случи това, е нужно да се направят специални уебсайтове, които да са лесни за използване, сигурни и да вършат нужната работа както за клиентите, така и за собствениците на магазина.

Този проект има за цел да създаде уеб сайт за парфюмерия „Жасмин“. Идеята е магазинът, който досега е работил само на място, да започне да продава и онлайн. Сайтът ще помага на клиентите да разглеждат и купуват парфюми директно през интернет, а на собствениците – да управляват лесно продуктите, промоциите и поръчките.

Проектът е част от сферата на уеб сайтовете и онлайн магазините и използва технология, наречена MVC (Model-View-Controller). Това е начин, по който се разделят частите на сайта, за да работи по-добре и да бъде по-лесен за поддръжка.

**Цели и задачи**

Основната цел на този проект е да се направи лесен и полезен уеб сайт за парфюмерия „Жасмин“. Този сайт ще помага на магазина да работи по-добре и ще даде възможност на клиентите да купуват парфюми онлайн. По-конкретно, целите на проекта са:

* Да се създаде уеб приложение с три части (MVC), което да управлява парфюмите, количествата им, промоциите и продажбите.
* Да се разшири бизнеса на парфюмерия „Жасмин“ като се направи сайт за онлайн продажба.
* Клиентите да могат лесно да разглеждат парфюми, подредени в различни категории.
* Да се направи пазарска кошница, в която клиентите да добавят избраните продукти и количества и да направят поръчка.
* Сайтът да има видими и лесни за ползване страници като „Начало“, „Марки парфюми“, „Промоции“ и „Контакти“.
* Да се създаде административен панел, който да позволява на собствениците да добавят, променят или изтриват продукти и промоции, както и да редактират съдържанието на сайта.
* Дизайнът на сайта да се променя според устройството, на което се гледа – компютър, таблет или телефон – за да изглежда и работи добре навсякъде.
* Да се изберат и използват подходящи технологии, които да направят сайта сигурен, бърз и лесен за поддръжка.

За да се постигнат посочените цели, следва да бъдат изпълнени следните задачи:

* Анализ и проектиране на трислойна MVC архитектура за уеб приложението.
* Реализация на CRUD функционалности (създаване, четене, обновяване и изтриване) за управление на парфюми, наличности и промоции.
* Разработване на потребителски интерфейс за разглеждане на парфюми по категории с информация за наличностите.
* Имплементация на пазарска кошница за регистрирани клиенти, която позволява добавяне на артикули и формиране на поръчки.
* Изграждане на публично достъпни страници с нужната информация и лесна навигация.
* Създаване на администраторски панел за управление на каталога, промоциите и съдържанието на сайта.
* Осигуряване на адаптивен дизайн чрез използване на съвременни технологии за уеб дизайн.
* Избор на технологии, които да отговарят на изискванията за сигурност, производителност и лесна поддръжка.

**ПРОУЧВАНЕ**

* 1. **Предпоставка за създаване на продукта**

Парфюмерия „Жасмин“ в момента работи предимно чрез физически магазин, което ограничава броя на клиентите до хората, които посещават мястото. В условията на бързо развиващ се онлайн пазар е необходимо да се създаде уеб сайт, чрез който да се разшири обхватът на клиентите и да се осигури удобство за пазаруване от вкъщи. Това ще помогне за увеличаване на продажбите и подобряване на управлението на наличностите и промоциите.

**1.2. Съществуващи решения и реализации**

В интернет има много сайтове и платформи за електронна търговия, като например Shopify, WooCommerce, Magento и други, които предлагат готови решения за онлайн магазини. Тези платформи предоставят голяма функционалност, но понякога са твърде сложни или скъпи за малки фирми като „Жасмин“. Затова е избрано разработването на собствен уеб сайт, който да отговаря точно на нуждите на парфюмерията и да бъде по-лесен за управление и персонализиране.